CELEX: 31983R0991
Language: el
Date: 1983-04-25 00:00:00
Title: Κανονισμός (ΕΟΚ) αριθ. 991/83 του Συμβουλίου της 25ης Απριλίου 1983 για την παράταση ισχύος του προσωρινού δασμού αντιντάμπινγκ στις εισαγωγές φυσικού μαγνησίτου, αδρανώς κεκαυμένου (πεφρυγμένου), καταγωγής Λαϊκής Δημοκρατίας της Κίνας και Βορείου Κορέας

Avis juridique important

|

31983R0991

Κανονισμός (ΕΟΚ) αριθ. 991/83 του Συμβουλίου της 25ης Απριλίου 1983 για την παράταση ισχύος του προσωρινού δασμού αντιντάμπινγκ στις εισαγωγές φυσικού μαγνησίτου, αδρανώς κεκαυμένου (πεφρυγμένου), καταγωγής Λαϊκής Δημοκρατίας της Κίνας και Βορείου Κορέας  

Επίσημη Εφημερίδα αριθ. L 110 της 27/04/1983 σ. 0027 - 0027

***** ΚΑΝΟΝΙΣΜΟΣ (ΕΟΚ) αριθ. 991/83 ΤΟΥ ΣΥΜΒΟΥΛΙΟΥ  της 25ης Απριλίου 1983  για την παράταση ισχύος του προσωρινού δασμού αντιντάμπινγκ στις εισαγωγές φυσικού μαγνησίτου, αδρανώς κεκαυμένου (πεφρυγμένου), καταγωγής Λαϊκής Δημοκρατίας της Κίνας και Βορείου Κορέας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και ιδίως το άρθρο 11,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 3542/82 (3), η Επιτροπή επέβαλε προσωρινό δασμό αντιντάμπινγκ στον αδρανώς κεκαυμένο (πεφρυγμένο) φυσικό μαγνησίτη με περιεκτικότητα σε MgO μεταξύ 85 και 92 % που υπάγεται στη διάκριση 25.19 ex Β του Κοινού Δασμολογίου και αντιστοιχεί στον κώδικα ΝΙΜΕΧΕ 25.19-51, καταγωγής Λαϊκής Δημοκρατίας της Κίνας και Βορείου Κορέας·  ότι η εξέταση των γεγονότων δεν έχει ακόμη ολοκληρωθεί· ότι η Επιτροπή πληροφόρησε τους εξαγωγείς που είναι γνωστό ότι ενδιαφέρονται για την πρόθεσή της να παρατείνει την ισχύ του προσωρινού δασμού για μια νέα περίοδο δύο μηνών· ότι οι εξαγωγείς αυτοί, οι οποίοι αντιπροσωπεύουν σημαντικό ποσοστό του σχετικού εμπορίου, δεν διατύπωσαν αντιρρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Παρατείνεται για περίοδο που δεν υπερβαίνει τους δύο μήνες η ισχύς του προσωρινού δασμού αντιντάμπινγκ που επιβάλλεται με τον κανονισμό (ΕΟΚ) αριθ. 3542/82 στον αδρανώς κεκαυμένο (πεφρυγμένο) φυσικό μαγνησίτη με περιεκτικότητα σε MgO μεταξύ 85 και 92 %, που υπάγεται στη διάκριση 25.19 ex Β του Κοινού Δασμολογίου, και αντιστοιχεί στον κώδικα ΝΙΜΕΧΕ 25.19-51, καταγωγής Λαϊκής Δημοκρατίας της Κίνας και Βορείου Κορέας.  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 3017/79 και κάθε άλλης απόφασης που έχει ληφθεί από το Συμβούλιο ο παρών κανονισμός θα εφαρμόζεται μέχρι την έναρξη ισχύος μιας πράξης του Συμβουλίου που θα θεσπίζει οριστικά μέτρα ή, το αργότερο, μέχρι τη λήξη περιόδου δύο μηνών που αρχίζει την 1η Μαΐου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 25 Απριλίου 1983.  Για το Συμβούλιο  Ο Πρόεδρος  H.-W. LAUTENSCHLAGER  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. L 371 της 30. 12. 1982, σ. 25.